Nafarroako Parlamentuko Mahaiak, 2021eko martxoaren 29an egindako bilkuran, Eledunen Batzarrari entzun ondoren, erabaki hau hartu zuen, besteak beste:
1. Izapidetzeko onartzea Laura Aznal Sagasti andreak aurkezturiko galdera, Agoitzen industria-lurzorua erosteari buruzkoa.
2. Nafarroako Parlamentuko Aldizkari Ofizialean argitara dadin agintzea.
3. Nafarroako Gobernuari igortzea, Legebiltzarreko Erregelamenduko 194. artikuluak agindutakoari jarraikiz, idatzizko erantzuna bidal dezan.
Iruñean, 2021eko martxoaren 29an
Lehendakaria: Unai Hualde Iglesias
GALDERAREN TESTUA
EH Bildu Nafarroa talde parlamentarioari atxikitako foru parlamentari Laura Aznal Sagasti andreak, Legebiltzarreko Erregelamenduan ezarritakoaren babesean, honako galdera hau aurkezten du, Nafarroako Gobernuak idatziz erantzun dezan:
Nafarroako Gobernuak, Nasuvinsaren bitartez, industria-lurzoruko 30.000 metro koadro erosi berri ditu Agoitzen; lurzoru hori, ordura arte, finantza-erakundeen jabetzakoa zen.
Operazio horren xedea da, Gobernuaren beraren esanetan, langabeziak horrenbeste zigortutako Nafarroako eremu hori biziberritzea. Agoitzen oraindik dago industria-lurzoru handi bat finantza-erakundeen jabetzakoa dena.
Horri buruz, parlamentari naizen honek hauxe jakin nahi dut:
• Gobernuak ba al du Agoitzen industria-lurzoru gehiago erosteko asmorik? zein epetan?
• Hala baldin bada, zer lurzoru izanen litzateke zehatz-mehatz?
• Nafarroako Gobernuak zer erabilera-plan edo -aurreikuspen darabil gogoan jada erositako industria-lurzorurako edo laster erosiko duenerako? zein epetan?

